Uri Asaf

*A blokkfüzetbe festeni*

A blokkfüzetbe festeni

olyan, mint könyvet írni.

A sima életbe már belebuktam,

a felszín alatt nem látszik domborzat, készülő görcs:

a zavaró nyugalmat, rontani kell.

A lábat takaró homok alatt végtelen a pusztítás,

behunyt szemmel, sokáig érzem a seholt,

mert tudom, hogy nincs visszatérés.

*November közepén*

Az új rajzmappáról levettem a celofánt,

fehér falak tárultak fel, sok, megíratlan fehér fal,

a papír támadó ösztönét magamon érzem .

E percben nem szabad várakozni,

nem szabad egyedül maradni.

Már nem vagyok biztos semmiben, se cselben, se ígéretben.

Valami elragad,

hideg légtömegek jönnek észak felől,

és be kell illeszkedni a napokba.